DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2022/41

af 10. januar 2022

om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) og om ophævelse af afgørelse (FUSP) 2021/1184 (ATALANTA/1/2022)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 38,

under henvisning til Rådets fælles aktion 2008/851/FUSP af 10. november 2008 om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (1), særlig artikel 6, stk. 1, og

ud fra følgende betragtninger:

(1) I medfør af artikel 6, stk. 1, i fælles aktion 2008/851/FUSP bemyndigede Rådet Den Udenrigs- og Sikkerhedspolitiske Komité (PSC) til at træffe de relevante afgørelser om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) (»øverstbefalende for EU-styrken«).

(2) Den 15. juli 2021 vedtog PSC afgørelse (FUSP) 2021/1184 (2) om udnævnelse af kontreadmiral Alejandro CUERDA LORENZO til øverstbefalende for EU-styrken. Kontreadmiral Alejandro CUERDA LORENZO udøvede kommandoen indtil den 14. december 2021.

(3) Den øverstbefalende for EU-operationen, viceadmiral José M. NÚŇEZ TORRENTE, har udøvet kommandoen som øverstbefalende for EU-styrken midlertidigt siden den 14. december 2021.

(4) Den øverstbefalende for EU-operationen har indstillet kommandør João Paulo SILVA PEREIRA til ny øverstbefalende for EU-styrken fra den 12. januar 2022. De portugisiske myndigheder har oplyst, at kommandør João Paulo SILVA PEREIRA vil blive forfremmet til flotilleadmiral, når han er udnævnt til øverstbefalende for EU-styrken.

(5) EU's Militærkomité gav den 17. november 2021 sin støtte til indstillingen fra den øverstbefalende for EU-operationen.

(6) Afgørelse (FUSP) 2021/1184 bør derfor ophæves.

(7) I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet —

VEDTAGET DENNE AFGØRELSE:

Artikel 1 Flotilleadmiral João Paulo SILVA PEREIRA udnævnes herved til øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) fra den 12. januar 2022.

Artikel 2 Afgørelse (FUSP) 2021/1184 ophæves.

Artikel 3 Denne afgørelse træder i kraft den 12. januar 2022.

Udfærdiget i Bruxelles, den 10. januar 2022 På Den Udenrigs- og Sikkerhedspolitiske Komités vegne D. PRONK Formand

(1) EUT L 301 af 12.11.2008, s. 33.

(2) Den Udenrigs- og Sikkerhedspolitiske Komités afgørelse (FUSP) 2021/1184 af 15. juli 2021 om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) og om ophævelse af afgørelse (FUSP) 2021/471 (ATALANTA/4/2021) (EUT L 257 af 19.7.2021, s. 1).